
 ZAPISNIK
44. sjednice Vijeća Mjesnog odbora Poljanice,

održane 20. siječnja 2025.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 44. sjednicu Vijeća Mjesnog odbora.


Vijeće jednoglasno prihvaća tekst zapisnika 43. sjednice Vijeća, održane dana 09. prosinca  2024.

 Predsjednica predlaže dnevni red kao u pozivu uz  dopunu dnevnog reda i to: 
1. Prijedlog zaključka o izmjeni Zaključka o izmjeni Plana potreba za aktivnostima, programima i projektima unapređenja kvalitete života građana – donošenje zaključka

2. Zahtjev za jednokratno korištenje prostora mjesne samouprave Dubrava 203- donošenje zaključka
 - Ana Topić

 - Lucija Babok

 - Andrijana Bugarin Štefančić
- Mario Huzek

Na prijedlog predsjednice, Vijeće jednoglasno prihvaća dopunu i utvrđuje

DNEVNI RED
1. Program rada Vijeća Mjesnog odbora Poljanice u 2025. – donošenje;
2. Izvješće o radu Vijeća Mjesnog odbora Poljanice u 2024.
3. Prijedlog zaključka o izmjeni Plana potreba za aktivnostima, programima i projektima unapređenja kvalitete života građana Mjesnog odbora Poljanice u 2025. – donošenje;
4. Zahtjev za jednokratno korištenje prostora mjesne samouprave, Dubrava 203 – donošenje zaključka;
· Vjeran Matišin

· Dario Brodarić
· Ana Topić

· Lucija Babok

· Andrijana Bugarin Štefančić
· Mario Huzek
5. Zahtjev za povremeno korištenje prostora mjesne samouprave, Dubrava 203 – donošenje zaključka;
· Plavi grad

6. Pitanja, prijedlozi i obavijesti.
Ad. 1. Program rada Vijeća Mjesnog odbora Poljanice u 2025.
Predsjednica pojašnjava prijedlog Programa Vijeća Mjesnog odbora Poljanice za 2025.godinu.

Vijeće jednoglasno donosi

Program rada Vijeća Mjesnog odbora Poljanice za 2025.godinu.

/Program rada se nalazi u privitku zapisniku i sastavni je dio istoga./
Ad. 2. Izvješće o radu Vijeća Mjesnog odbora Poljanice u 2024.

Predsjednica je članove Vijeća upoznala s prijedlogom izvješća o radu za 2024. godinu.

Pročitala je statistiku vezanu za održane sjednice, dolazak članova na sjednice u 2024.g. te teme tj. aktivnosti o kojima se raspravljalo i odlučivalo u 2024.g. s naglaskom na donošenje zaključaka utemeljenih na realnim potrebama i zahtjevima građana MO Poljanice.

Poteškoće uočene u radu Vijeća tijekom 2024. godine odnosile su se na nedovoljna financijska sredstva za realizaciju planiranih aktivnosti i sporost odnosno neprovođenje i neizvršavanje aktivnosti navedenih u zaključcima Vijeća Mjesnog odbora Poljanice.

Vijeće jednoglasno donosi

ZAKLJUČAK

Prihvaća se Izvješće o radu Mjesnog odbora Poljanice u 2024.

/Izvješće se nalazi u prilogu zapisnika, te je sastavni dio istog./

Ad. 3. Prijedlog zaključka o izmjeni Zaključka o izmjeni Plana potreba za aktivnostima, programima i projektima unapređenja kvalitete života građana 
Predsjednica uvodno navodi da je zaključak o istoj točci dnevnog reda donesen na 43. sjednici Vijeća Mjesnog odbora Poljanice, međutim je naknadno traženo od nadležnog gradskog ureda da se iz Plana izuzme nabava „ bijele tehnike „ kako bi moglo doći do realizacije Plana tijekom 2025. godine. Nakon kratke rasprave

Vijeće jednoglasno donosi

ZAKLJUČAK 

o izmjeni Plana

 potreba za aktivnostima, programima i projektima unapređenja kvalitete života građana Mjesnog odbora Poljanice za 2025.godinu
(Prijedlog izmjene Plana  nalazi se u privitku zapisnika i njegov je sastavni dio.)
Ad. 4. Zahtjev za jednokratno korištenje prostora mjesne samouprave, Dubrava 203
Vijeće je zaprimilo  zahtjeve za jednokratno  korištenje prostora mjesne samouprave uz naknadu koje su podnijeli:
- Vjeran Matišin,

- Dario Brodarić,

- Ana Topić,

- Lucija Babok 
- Andrijana Bugarin Štefančić

- Mario Huzek

Vijeće je razmotrilo upućene zahtjeve.
Vijeće jednoglasno donosi
ZAKLJUČAK
1. Odobrava se jednokratno korištenje prostora mjesne samouprave, Dubrava 203, gospodinu Matišin Vjeranu  u  terminu 26. travnja 2025.  od 12,00 do 18,00 sati za obiteljsku proslavu – godišnjicu.
2. Odobrava se jednokratno korištenje prostora mjesne samouprave, Dubrava 203, gospodinu Dariu Brodariću  u  terminu 24. svibnja 2025.  od 18,00 do 22,00 sati za obiteljsku proslavu – rođendan

3. Odobrava se jednokratno korištenje prostora mjesne samouprave, Dubrava 203, gospođi Ani Topić  u  terminu 08. veljače 2025.  od 16,00 do 21,00 sati za obiteljsku proslavu – rođendan

4. Odobrava se jednokratno korištenje prostora mjesne samouprave, Dubrava 203, gospođi Luciji Babok  u  terminu 28. lipnja 2025.  od 18,00 do 23,00 sati za obiteljsku proslavu – krštenje
5. Odobrava se jednokratno korištenje prostora mjesne samouprave, Dubrava 203, gospođi Andrijani Bugarin Štefančić  u  terminu 29. ožujka 2025.  od 18,00 do 20,00 sati za obiteljsku proslavu – rođendan

6. Odobrava se jednokratno korištenje prostora mjesne samouprave, Dubrava 203, gospodinu  Mariu Huzeku  u  terminu 03. svibnja 2025.  od 12,00 do 20,00 sati za obiteljsku proslavu – sv. Potvrda

Prostor iz točke 1.,2.,3.,4. i 5. ovog Zaključka korisnik će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.

Ad. 5. Zahtjev za povremeno korištenje prostora mjesne samouprave, Dubrava 203 - Plavi grad
Vijeću Mjesnog odbora Poljanice upućen je zahtjev od strane političke stranke Plavi grad za povremeno korištenje prostora mjesne samouprave, Dubrava 203.
Vijeće Mjesnog odbora razmotrilo je navedeni zahtjev. 

Sukladno slobodnim terminima, Vijeće jednoglasno donosi

ZAKLJUČAK
Odobrava se zahtjev za povremeno korištenje prostora mjesne samouprave Poljanice, Dubrava 203 političkoj stranci „Plavi grad„ u terminu: 

 PRVI i  DRUGI  PONEDJELJAK U MJESECU u vremenu od 18,00 do 20,00 sati.
Ad 6. Pitanja, prijedlozi i obavijesti – predsjednica je izvijestila vijećnike o aktualnostima između dviju sjednica.
Završeno u 18,30 sati.
KLASA: 024-08/25-003/91
URBROJ: 251-13-11-5/009-25-2
U  Zagrebu, 20. siječnja 2025.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

